Public procurement notice: Voluntary Ex Ante Transparency Notice
Published: 2022-11-08
Buyer: Banedanmark
Country: DK
Contract type: Services
Procedure: Negotiated without a prior call for competition
CPV classification: 72000000
Estimated value: 12500000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Banedanmark har i det signaltekniske netværk STTN-udstyr fra Nokia Solutions and Networks Oy. På nuværende tidspunkt har Banedanmark en supportaftale vedr. level-3 support på STTN-udstyret med Nokia Solutions and Networks Oy som supportleverandør. Denne supportaftale er ved at udløbe, hvorfor Banedanmark påtænker at indgå en ny supportaftale med Nokia Solutions and Networks Oy som et udbud med forhandling uden forudgående indkaldelse af tilbud, eftersom vurderingen er, at der er manglende konkurrence af tekniske årsager. Vurderingen om manglende konkurrence af tekniske årsager er baseret på, at det omhandler level-3 support på STTN-udstyr fra Nokia Solutions and Networks Oy, hvor det er påkrævet, at leverandøren har adgang til kildekoden til udstyret og dens software, hvilket det kun er Nokia Solutions and Networks Oy som har.
Banedanmark har på nuværende tidspunkt en supportaftale vedr. level-3 support på STTN-udstyr, fra Nokia Solutions and Networks Oy (herefter blot Nokia), med Nokia som supportleverandør. Denne supportaftale er ved at udløbe, hvorfor der skal indgås en ny supportaftale.
Der er tale om en ydelse, hvor Nokia i de kommende 5 år sikrer, at STTN-udstyret får den nødvendige  level-3 support og derved sikrer Danmarks togdrift for evt. nedbrud på grund af fejl STTN-udstyret.
Level 3-support  er defineret som support på ekspert-niveau med adgang til og på basis af den højeste grad af produkt- og teknologiindsigt, og hvor de vanskeligste problemer forsøges løst af tekniske eksperter.
For at opnå den højeste grad af produkt- og teknologiindsigt kræves det, at man har specialviden om Nokia-udstyret, og der kan efter omstændighederne også blive tale om at gå ind i kildekoder . Det er Banedanmarks vurdering, at for at en leverandør skal kunne yde level-3 support på STTN-udstyret, er det nødvendigt at have kildekoden til programmel og software i STTN-udstyret. Det er endvidere Banedanmarks opfattelse, at det kun er Nokia, der har kildekoderne og dermed også kun Nokia, der vil kunne yde level-3 support .  Der er tale om såkaldt proprietær teknologi ejet af Nokia, idet STTN-udstyret indeholder software med en kildekode, som Nokia har frembragt .
Banedanmark kan ikke undlade at opretholde level 3-support af Nokia-udstyret på STTN-systemet, fordi STTN-systemet er et samfundskritisk system og et hermetisk lukket netværk, hvor det eksempelvis kræver godkendelse fra PET at tilgå dokumentationen. I tilfælde af angreb på STTN-systemet vil alle tog i Danmark potentielt holde stille, da STTN-systemet er et fødesystem til alle de nye signaler og delvist til de gamle. Uden nødvendig level 3-support vil Banedanmark ikke kunne opfylde sin lovpligtige forsyningsforpligtelse, idet manglende level 3-support vil eksponere Banedanmark for nedbrud af OT-drift og jernbanedrift.
På den baggrund er det Banedanmarks vurdering, at der er tale om et nødvendig indkøb, som kan indkøbes i medfør af forsyningsvirksomhedsdirektivets artikel 50, litra C, nr. ii, som et udbud med forhandling uden forudgående indkaldelse af tilbud.
Banedanmark (herefter ”BDK”) vurderer, at det planlagte indkøb af level 3-support på STTN-udstyr fra Nokia hos Nokia Networks Oy kan ske på grundlag af Forsyningsvirksomhedsdirektivets (FVD) art. 50, stk. 1, litra C, nr. ii, som en tjenesteydelse der kun kan leveres af én økonomisk aktør på baggrund af manglende konkurrence af tekniske årsager.
Der er tale om proprietær teknologi ejet af Nokia, idet STTN-udstyret indeholder software med en kildekode, som Nokia har frembragt. Det følger af ophavsretslovens § 1, stk. 1, at den, som frembringer et litterært eller kunstnerisk værk, har ophavsret til værket. Det er derfor Nokia, der suverænt råder over kildekoden og herunder hvilke rettigheder Nokia ønsker at tildele en kunde, der køber deres produkt. Nokia har overfor BDK bekræftet, at virksomheden eksklusivt besidder kildekoden, idet virksomheden aldrig udlevere kilderkoder, men alene en eksekverbar kode, som kunden ikke må ændre, kopiere, modificere, dekompilere eller skille ad. Det er en nødvendighed og en forudsætning at have kildekoden for at kunne udføre level-3 support og eftersom kildekoden kun indhaves af Nokia, er det BDKs vurdering, at der er tale om manglende konkurrence af tekniske årsager, jf. FVD art. 50, stk. 1, litra c, nr. ii.
BDK har ligeledes undersøgt og vurderet, hvorvidt der findes noget rimeligt alternativ eller nogen rimelig erstatning i henhold til FVD art. 50, stk. 1, litra c, nr. ii. Såfremt aftalen skal tildeles til en anden leverandør end Nokia, vil det kræve, at BDK udskifter Nokia-udstyret på STTN-systemet. BDK har igangsat en plan om at udskifte STTN-udstyret med start 2025. Udskiftning af Nokia-udstyret før tid vil medføre væsentlige ekstraomkostninger, og herunder tid og ressourcer svarende til flere årsværk, begrundet i tekniske og anlægsmæssige afhængigheder. Den samlede pris for implementering af Nokia-udstyret har været ca. 96 mio. kr., og det må lægges til grund, at en ny løsning vil andrage et tilsvarende beløb. Det forhold, at supportaftalen kun vil andrage 2,5 mio. DKK pr. år, og at STTN-udstyret primo 2025 løbende vil blive erstattet med nyt STTN-udstyr, taler det for, at der ikke findes et andet rimeligt alternativ eller nogen rimelig erstatning. BDK er, som beskrevet, i gang med at planlægge med at udskifte STTN-udstyret og har på den baggrund behov for en support der kan støtte denne overgang og samtidig sikre, at togdriften kører som den skal. Det er derfor BDKs vurdering, at det påtænkte indkøb ikke er konkurrencebegrænsende, men en nødvendighed for at sikre togdriften i denne mellemperiode med overgangen fra gammelt STTN-udstyr til nyt. Derudover vil BDK stå tilbage med udstyr, der endnu ikke er i ”End of life” fase, men ikke umiddelbart har nogen anden anvendelse, da der er tale om delkomponenter beregnet til at indgå i et STTN-system. Det må derfor forventes, at det funktionelle udstyr henstår på lager uden nogen nytteværdi, hvilket ikke er udtryk for en forsvarlig økonomisk forvaltning.
Det er derfor BDKs vurdering, at der ikke findes andet rimeligt alternativ eller rimelig erstatning for den nuværende løsning.
Den manglende konkurrence er ikke et resultat af en kunstig indskrænkning af BDK. Den samlede supportydelse af Nokia-udstyret er delt op fra BDKs side, idet level 1- og level 2-support, som hverken forudsætter specialviden eller adgang til kildekoder, ikke indgår i den direkte tildeling. Level 1- og level 2-support varetages af en anden leverandør end Nokia, hvorfor BDK kun har til hensigt at anvende udbud med forhandling uden forudgående indkaldelse af tilbud, og hermed en tildeling for de dele, der er absolut nødvendige i henhold til art. 50, litra c ii. Idet BDK har udbudt 1. level og 2. level support til en anden leverandør og eftersom BDK påtænker at udskifte STTN-udstyret snarest muligt, er det BDKs vurdering, at den manglende konkurrence ikke er skabt ved kunstige begrænsninger af konkurrencen fra BDKs side.
Angående afsnit V.2.1) Er den dato, hvor det blev besluttet, at Banedanmark påtænker at indgå kontrakten og ikke et udtryk for at kontrakten er indgået. Den påtænkte ændring vil ikke blive indgået/underskrevet før udløbet af en periode på 10 kalenderdage fra datoen for offentliggørelse af denne bekendtgørelse.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgendefrister for indgivelse af klage:


Winner: Klagenævnet for Udbud
Award value: 12500000